Chicane

Nicholas Bracegirdle, kendt under kunstnernavnet Chicane, (født 28. februar 1971) er en engelsk elektronisk musiker, komponist, sang skriver og producer. Han er bl.a. kendt for sit 1996-klubhit "Offshore", der har været inkluderet på et hav af compilations i både chill-out og dance-versioner. 

Desuden coverversionen af Clannads "Theme From Harry's Game", udsendt under titlen "Saltwater" og med Clannads Maíre Brennan på vokal. 
Også Bryan Adams har lagt stemme til et af Chicanes store hits, nummeret "Don't Give Up", der fik stor succes i både Europa og Australien.

i 1997 udgav Chicane sit debutalbum Far From The Maddening Crowds. Det regnes stadig i dag for at være et album, der har stor grundlæggende betydning for trancegenren. Chicanes andet album Behind The Sun udkom i år 2000 og modtog bl.a. en guldplade i hjemlandet. Efter en længere pause udkom det tredje album Somersault i 2007. Kort herefter blev Far From The Maddening Crowds genudgivet pga. stor efterspørgsel. Albummet byder på en ny version af nummeret 'Offshore' – 'Offshore 2007'.

Før Chicane opstod udgav Nick bl.a. produktioner under navnet Disco Citizens. Disse produktioner var dog mindre radiovenlige, hovedsageligt instrumentale og med en stærkere progressiv houselyd.

Begyndelsen 

Efter at have studeret klassisk klaver og guitar i en ung alder, kom Bracegirdles tidlige inspiration fra komponister som 
Jean Michel Jarre, Vangelis og Vince Clarke. Yderligere inspiration blev bl.a. hentet i house gruppen N-Joi's hit 'Anthem'. Alt dette var med til at overbevise Nick Bracegirdle om, at starte med at producere melodisk dance musik. I en alder af 12 år lavede han musik i pladestudier og sendte demoer til diverse pladeselskaber.

'Offshore' og begyndende succes 

Efter nogle år oprettede Nick sit eget pladeselskab 'Modena Records', som har rettighederne til alle hans produktioner. 
Første udgivelse blev Disco Citizens singlen 'Right Here Right Now' i 1995 samt den første Chicane single 'Offshore' i 1996. 
'Offshore' nåede top 12 på den engelske single chart, og top 40 i adskillelige europæiske lande.
Den efterfølgende single 'Sunstroke' nåede lignende placeringer.

I kølvandet på disse udgivelser udkom det første Chicane album 'Far From The Maddening Crowds' i september 1997. Yderligere singler i forbindelse med albummet blev numrene 'Lost You Somewhere', 'Red Skies' og sangen 'Strong in Love', hvoraf sidstnævnte dog ikke er at finde på albummet.

Samarbejde og flere hits 

I 1999 udgav Chicane singlen 'Saltwater', der er baseret på det Keltiske band 'Clannad's sang '"Theme from Harry's Game'. Máire Brennan (Enya's Søster) leverede vokal. 'Saltwater' overgik alle tidligere singler, da den nåede 6 pladsen på den engelske chart samt nr. 1 på de 5 største engelske dance charts.

Efter at have produceret et remix for Bryan Adams' sang 'Cloud Number Nine', blev Bryan Adams tilbudt, at levere vokalen til numeret 'Don't Give Up'. 'Don't Give Up' blev Chicane's hidtil største hit, da den nåede førstepladsen på den engelske chart, nummer 3 på den amerikanske dance chart og nummer 1 på henholdsvis den australske og russiske chart.

Andet Chicane album 'Behind The Sun' blev udgivet i år 2000. Albummet modtog guldplade i hjemlandet. Fra dette album blev der udgivet yderligere to singler – 'No Ordinary Morning / Halcyon' og 'Autumn Tactics'.

Problemer 

I løbet af årerne 2001 – 2002 blev Nick Bracegirdle involveret i et retsligt opgør med pladeselskabet Xtravaganza. Dette resulterede i, at Chicane forlod selskabet og skrev kontrakt med pladeselskabet Warner Music Group (WEA), i forbindelse med udgivelsen af det 3 album 'Easy to Assemble'. Det var oprindeligt planlagt, at albummet skulle udgives i 2003 og første single 'Love on The Run', nåede dog også at blive udgivet. Den efterfølgende single skulle have været nummeret 'Locking Down', men dette nummer nåede aldrig en officiel udgivelse. 
I forbindelse med udsendelsen af få promoversioner af 'Easy to Assemble', blev albummet lagt ulovligt ud på nettet. Albummet spredte sig hurtigt, og pladeselskabet ville ikke længere være med til en officiel udgivelse. 
Nick bracegirdle afsluttede sin kontrak med Warner og brugte herefter flere år på diverse juridiske kontroverser.

Tilbage! (2006 – 2011) 

Efter flere års stilhed vendte Chicane i 2006 tilbage med singlen 'Stoned in Love'. Endnu engang have Nick samarbejdet med en stor international kunstner – Tom Jones. 'Stoned in Love' blev udgivet hos Globe Records – et datterselskab af Universal Music Group.

I 2007 forlod Chicane også dette pladeselskab. Det blev offentliggjort, at alle kommende Chicane udgivelser igen ville blive udgivet gennem Nick's eget pladeselskab 'Modena Records'. Singlen 'Come Tomorrow' blev udgivet i Juli 2007, efterfulgt af det tredje Chicane album 'Somersault' (Koldbøtte / Saltamortale).

Den 25 August 2008 udgav Chicane singlen 'Bruised Water'. Nummeret var et mixup af Chicanes egen single 'Saltwater' og den amerikanske sangerinde Natasha Bedingfield's nummer 'I Bruise Easily'.
Oktober samme år udgav Nick sit første 'Best Of' album – 'The Best of Chicane 1996 – 2008', der bl.a. også bød på et nummer i samarbejde med Keane – 'Wake Up'.

Over sommeren 2009 blev det offentliggjort, at Nick var i fuld gang med at arbejde på en 'Re-work' EP samt det fjerde Chicane album. Endvidere nye remixes for den amerikanske elektroniske komponist Brian Wayne Transeau (BT), og den engelske producer William Orbit. 
I forbindelse med den kommende Re-Work Ep, udgav Chicane singlen 'Poppiholla'. Nummeret er et rework af Sigur Ros' produktion 'Hoppipolla'. 'Poppiholla' nåede en respektabel 7 plads på den engelske Top 40 chart.
Efterfølgende single blev 'Hiding All The Stars', der er inspireret af Gary Numan's nummer 'Cars'. 

2010

(januar). Det nye og fjerde Chicane album vil formentlig komme til at byde på produktioner i samarbejde med BT og Armin van Buuren. Første single forventes udgivet April, mens albummet kommer til foråret. Sammenlignet med 'Somersault' vil det nye album indeholde flere klassiske Chicane chillout produktioner, men også numre som 'Hiding All The Stars'. 

I Maj 2010 udgav Chicane singlen 'Come Back'. Endnu et Re-work. Denne gang af Paul Young's 80'er hit 'Come Back and Stay'.
Marts, 2010. Det kommende fjerde Chicane album er færdig produceret. Titlen er 'Giants' og albummet forventes udgivet Juni/ Juli.

31 Maj, 2010. Via facebook annoncerede Nick det kommende album – 'Giants'. Samtidig afslørede han, at den kommende Chicane single hedder 'Middledistancerunner'. Owl City's komponist og producer Adam Young leverer vokal til denne single. 

Albummet 'Giants' og singlen 'Middledistancerunner' blev udgivet den 2 August.

November, 2010. Chicane udgiver singlen 'Where Do I Start'. Single pakken byder på et remix af bl.a. Armin van Buuren.

2011

(april). Produktionen 'Going Deep' offentliggøres som kommende single. Sangen er udarbejdet i samarbejde med den populære engelske rapper og producer – Aggi Dukes. Singlen forventes udgivet i juni.

I forbindelse med offentliggørelsen af en opdateret version af Chicane's officielle hjemmeside, tilbyedes Chicane's remix af William Orbit's nummer 'Nimrod', som gratis download via hjemmesiden.

4. maj: Nick Bracegirdle afslører, at et nyt mini album vil blive udgivet inden sommer. Om der er tale om et Chicane album eller om det er en Ep i samarbejde med en anden producer, vides dog ikke endnu.

29. juli: Titlen på det kommende Chicane album afsløres. Albummet 'Thousand Mile Stare' forventes udgivet i slutningen af september 2011. Den kommende Chicane single 'Going Deep' udgives den 14 August.

1. november: Udgivelse af det kommende femte Chicane album 'Thousand Mile Stare' er blevet rykket til sidst 2011. Nick Bracegirdle har afsløret at albummet bl.a. vil blive udgivet i en 'limited box' version.

2012 

Fredag den 13. april annoncerede verdens største EDM pladeselskab, Hollandske 'Armada Music', at de havde startet et officielt samarbejde med Chicanes engelske pladeselskab 'Modena Records'. Efter allerede at have samarbejdet intensivt de sidste fire år, hvor Armada Music har udgivet Chicanes singler i bl.a. Polen og Belgien, repræsenterer Armada Music nu Chicane på verdensplan.

Musikstil 

Bracegirdle beskriver Chicanes tidlige stil som værende stærkt præget af den afslappende, sommerlige atmosfære han fandt på øen Ibiza, hvor han holdt ferie med familien da han var barn. De første to Chicane albums 'Far From The Maddning Crowds' og 'Behind The Sun' er kendetegnet ved atmosfæriske, afslappende melodier med skiftende humør og tempo. 

Efter udgivelsen af 'Behind The Sun' begyndte Nick at fokusere mere på sit job som kunstner og producer. Bracegirdle selv har nævnt, at han i denne periode bevidst søgte væk fra de oprindelige ibiza-prægede produktioner. Fokus på albummet 'Somersault' var mere Pop / Rock / Vokal prægede dance produktioner i et univers af stærke melodier. 

Senest har Nick udtalt (2009), at han ser Chicane som et projekt hvis produktioner ikke er bundet af nogen bestemt genre, men kendetegnet ved stærke melodier, atmosfære og lang levetid.

På albummet 'Giants' (2010) så man dog Chicane i enkelte af produktionerne vende tilbage til den oprindelige afslappede, chillout, balearic stil.

Med sin kommende udgivelse 'Going Deep' (2011), træder Chicane endnu et skridt væk fra sin oprindelige musikstil. Nick Bracegirdle står dermed ved sin udtalelse om, at Chicanes musik ikke er bundet af nogen bestemt genre. Produktionen er denne gang med rap vokal og kan defineres som en form for 90'er rap-retro-disco-dance i en moderne trance/house "indpakning".

Live 
Chicane optræder live med fuldt band, hvilket vil sige flere forskellige sangere, guitarister, trommeslagere osv. – med Nick Bracegirdle selv på keyboard.

Diskografi

Album 

 1997 – Far From The Maddening Crowds
 2000 – Behind The Sun
 2007 – Somersault
 2010 – Giants
 2012 – Thousand Mile Stare

Opsamlingsalbum 

 1999 – Chilled
 2008 – The Best of Chicane: 1996 – 2008

Singler 

 1997 – Offshore
 1997 – Sunstroke
 1997 – Offshore '97 (med Power Circle)
 1997 – Lost You Somewhere
 1998 – Red Skies
 1998 – Strong in Love (med Mason)
 1999 – Saltwater (med Moya Brennan)
 2000 – Don't Give Up (med Bryan Adams)
 2000 – No Ordinary Morning
 2000 – Autumn Tactics (med Justine Suissa)
 2003 – Saltwater 2003 
 2003 – Love on The Run (med Peter Cunnah)
 2004 – Don´t Give Up 2004 (med Bryan Adams)
 2006 – Stoned in Love (med Tom Jones)
 2007 – Come Tomorrow
 2008 – Bruised Water (vs. Natasha Bedingfield)
 2009 – Poppiholla 
 2009 – Hiding All The Stars
 2010 – Come Back
 2010 – Middledistancerunner (med Adam Young) 
 2010 – Where Do I Start 
 2011 – Going Deep (med Aggi Dukes)
 2012 – Three (med Vigri)

Remixes 

 1996: Everything But The Girl – Before Today
 1996: Furry Phreaks – Soothe
 1997: BT – Flaming June
 1998: José Padilla feat. Angela John – Who Do You Love
 1998: Bryan Adams – Cloud Number Nine
 1999: Billie Ray Martin – Honey
 1999: B*Witched – Blame it on The Weatherman
 2002: Mr. Joshua Presents Vanessa St James – Toujours Le Soleil
 2004: Enigma – Boum-Boum
 2008: Natasha Bedingfield – Angel
 2008: Bryan Adams – She's Got A Way
 2009: William Orbit – Purdy 
 2009: Frankie Goes to Hollywood – Relax
 2010: BT – Always
 2011: William Orbit – Nimrod

Referencer 

Musikere fra Storbritannien